Diari Oficial de la Generalitat Valenciana


Sumari del DOGV 9020, del 15-02-2021 (2021/1287)

RESOLUCIÓ de 9 de febrer de 2021, de la directora general de Personal Docent, per la qual es declaren aprovades les llistes provisionals de persones admeses i excloses per a participar en la prova extraordinària de coneixements de valencià de nivell C1 dins del procediment selectiu d'ingrés i adquisició de noves especialitats en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9020

Data del DOGV
:   15-02-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/1287


Data del document
:   09-02-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 9 de febrer de 2021, de la directora general de Personal Docent, per la qual es declaren aprovades les llistes provisionals de persones admeses i excloses per a participar en la prova extraordinària de coneixements de valencià de nivell C1 dins del procediment selectiu d'ingrés i adquisició de noves especialitats en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional. [2021/1287]  
  
  
De conformitat amb el que disposa la base 7 de l'Ordre 22/2020, de 23 de novembre, de la Conselleria d'Educació, Cultura i Esport (DOGV núm. 8961 de 26 de novembre), per la qual es convoquen els procediments selectius d'ingrés i adquisició de noves especialitats en els cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, aquesta Direcció General ha resolt:  
  
Primer  
Declarar aprovades les llistes provisionals de persones aspirants admeses per a poder participar en la prova extraordinària de coneixements de valencià de nivell C1 dins del procediment selectiu per a l'ingrés i per a l'adquisició de noves especialitats en els cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional convocat per Ordre 22/2020, de 23 de novembre, de la Conselleria d'Educació, Cultura i Esport, les quals seran exposades al públic en els taulers d'anuncis de les Direccions Territorials d'Educació, Cultura i Esport, així com a la pàgina web de la Conselleria d'Educació, Cultura i Esport.  
  
(http://www.ceice.gva.es/va/web/rrhh-educacion/oposiciones)  
  
Segon  
Les persones aspirants no incloses en aquest llistat i que vulguen realitzar la prova extraordinària de coneixements de valencià de nivell C1 disposaran d'un termini de deu dies hàbils, comptats a partir del següent al de la publicació d'aquesta resolució, per a sol·licitar la seua inclusió en la prova. Les sol·licituds es dirigiran a la Direcció General de Personal Docent i es presentaran per via telemàtica en la seu electrònica de la Generalitat Valenciana (http://sede.gva.es), o a través de la pàgina web de la Conselleria d'Educació, Cultura i Esport.  
(http://www.ceice.gva.es/va/web/rrhh-educacion/oposiciones).  
  
Tercer  
Les reclamacions presentades per a participar en la prova extraordinària de coneixements de valencià de nivell C1 seran acceptades o denegades per resolució expressa de la directora general de Personal Docent, per la qual es declararan aprovats els llistats definitius de persones admeses per a poder participar en la prova extraordinària de coneixements de valencià de nivell C1. Les llistes seran exposades al públic en els taulers d'anuncis de les Direccions Territorials d'Educació, Cultura i Esport, així com a la pàgina web de la Conselleria d'Educació, Cultura i Esport.  
(http://www.ceice.gva.es/va/web/rrhh-educacion/oposiciones)  
  
Quart  
Per motius de seguretat sanitària s'informa que únicament tindran accés a la realització d'aquesta prova les persones que figuren en els llistats definitius de la prova extraordinària de coneixements de valencià de nivell C1.  
  
València, 9 de febrer de 2021.- La directora general de Personal Docent: M. Ángeles Herranz Ábalos.